Ukraina delegatsiyasi Rossiya bilan muzokara o'tkazish shartini aytdi

Ukraina delegatsiyasi rahbari, Oliy Rada deputati David Araxamiya Moskva bilan muzokara G'arbdan qurol-yarog' yetkazib berishni ko'paytirish orqali amalga oshishi mumkinligini aytdi. Bu haqda “Ukrainskaya Pravda” xabar berdi.
Araxamiyaga ko'ra, G'arb davlatlarining “etarli hajmda” yetkazishi kerak bo'lgan qurol-yarog'i Kievning muzokaralardagi pozitsiyasini mustahkamlashi mumkin.
“Bizning qurolli kuchlarimiz undan foydalanishga tayyor. Shundan keyin, menimcha, kuchaytirilgan pozitsiyadan turib muzokaralarning yangi bosqichini boshlashimiz mumkin”, — degan Ukraina delegatsiyasi rahbari. U Rossiya kuchlari hozirda aholi punktlari ustidan nazorat o'rnatishda davom etayotganini ta'kidlagan.
“Biz bir qadam oldinga, ikki qadam orqaga ketayotgan bo'lsak-da, muzokaralarni davom ettirishni boshlash uchun hech qanday sabab ko'rmayapman”, — degan Arahamiya.
 Rossiya va Ukraina o'rtasidagi siyosiy-diplomatik muzokara nega to'xtatildi?
Avvalroq Rossiya xavfsizlik kengashi raisi o'rinbosari Dmitriy Medvedev Ukrainaga qurol jo'natish Rossiya va NATO o'rtasida to'g'ridan-to'g'ri to'qnashuvga olib kelishi mumkinligini aytgandi. Medvedev AQSh Ukrainaga 40 milliard dollarlik harbiy yordam ajratganiga munosabat bildirgandi va Rossiya yadro quroldan foydalanishi mumkin bo'lgan 4 ta holat ma'lum qilingan. Shuningdek, Checheniston rahbari Polshaga Ukrainaga qo'rol yetkazishni to'htatmasa, hujum qilish bilan tahdid qilgandi.